stanford-oval/wikipedia huggingface dataset:
מפרץ מנאר

| --- | --- |

 מידע כללי
 סוג:  מפרץ 
 מידות
 שטח:  10,500 קילומטר רבוע
 מידע נוסף
 נהר מזין:  Thamirabarani River 
 מדינות באגן הניקוז:  הודו, סרי לנקה
 קואורדינטות:  8°24′51″N 78°59′22″E﻿ / ﻿8.414167°N 78.989444°E﻿ / 8.414167; 78.989444
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימפרץ מנאר(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימפרץ מנאר(למפת טאמיל נאדו רגילה) צ'נאימפרץ מנאר(למפת טאמיל נאדו מוגדלת) צ'נאימפרץ מנאר
 
מפרץ מנאר הוא מפרץ רדוד גדול המהווה חלק מהים הלקדיבי באוקיינוס ההודי בעל עומק ממוצע של 5.8 מטר. הוא שוכן בין הקצה הדרום מזרחי של תת היבשת ההודית לחוף המערבי של סרי לנקה. שרשרת האיים והשוניות הנמוכים המכונה גשר אדם מפרידה בין מפרץ מנאר לבין מפרץ פאלק, השוכן מצפון בין הודו לסרי לנקה. הנהרות תהמירבאני ואיפר של דרום הודו ונהר מהלאווה הזורם סרי לנקה מתנקזים למפרץ.
חי במפרץ

במפרץ מנאר חיים למעלה מ-3,600 מינים של חי וצומח, מה שהופך אותו לאחד מאזורי החוף העשירים ביותר באסיה. בסביבות 117 מיני אלמוגים קשים תועדו במפרץ מנאר. צבי ים מבקרים תכופים במפרץ וכך גם כרישים, תחשים ודולפינים.
בשנת 1986, קבוצה של 21 איונים השוכנים מול חופי טאמיל נאדו בין ת'ות'וקודי לדאנושקודי הוכרזה כפארק הלאומי הימי מפרץ מנאר. הפארק ואזור החיץ בן ה-10 קילומטר שלו הוכרזו כשמורה ביוספרית ב-1989.
השמורה הביוספרית של מפרץ מנאר משתרעת על שטח של 10,500 ק"מ של אוקיינוס, 21 איים וקו החוף הצמוד. האיים ואזור החוף כוללים חופים, שפכים ויערות עלים רחבים טרופיים, בעוד שהסביבות הימיות כוללות קהילות אצות ים, עשב ים, שוניות אלמוגים, ביצות מלח ויערות מנגרובים. במאי 2019, המרכז הלאומי לחקר החופים של הודו, המחזיק תחנת מחקר באזור מפרץ מנאר, מצא דפוס מדאיג של הלבנה בשוניות במנדאפם, קילאקראי ומפרץ פאלק.
פעילות אנושית

מפרץ מנאר ידוע בגדות הפנינים במשך אלפיים שנה לפחות. פליניוס הזקן שיבח את דיג הפנינים של המפרץ. אמנם מיצוי פנינים טבעיות נחשב ליקר מדי ברוב חלקי העולם, אך הוא עדיין מתבצע במפרץ.
נמלי הים הראשיים במפרץ מנאר הם תות'וקודי (טוטיקורין) בטאמיל נאדו וקולומבו בסרי לנקה. בעוד שנמלים אלה יכולים להכיל כלי שיט עם למים עמוקים, מיצר פאלק הרדוד יכול להכיל רק כלי שיט קטנים. ביולי 2005 נקטה ממשלת הודו בצעדים מקדימים כדי ליצור תעלת מים עמוקים המקשרת בין מפרץ מנאר למפרץ בנגל.
הערות שוליים

↑  Gulf of Mannar (SE India), www.sea-seek.com
↑  UNDP Project brief: "Conserve and Sustainable-use of the Gulf of Mannar Biosphere Reserve's Coastal Biodiversity", New York, 1994 UNDP Project Brief (אורכב 16.06.2007 בארכיון Wayback Machine)
↑  Desikan, Shubashree (22 במאי 2019). "Coral bleaching observed near Mandapam, Keezhakkarai, Palk Bay". The Hindu. {{cite news}}:  (עזרה)
↑  R. Raghu Prasad and P. V. Ramachandran Nair (1973). "India and the Indian Ocean Fisheries" (PDF). Journal of the Marine Biological Association of India. 15: 1–19.
↑  Arnold Wright (1999). Twentieth century impressions of Ceylon: its history, people, commerce, industries, and resources. p. 227. ISBN 81-206-1335-X.
↑  James Hornell (2009). The Indian Pearl Fisheries of the Gulf of Manar and Palk Bay. BiblioBazaar. p. 6. ISBN 978-1-110-87096-7.
↑  Michael O'Donoghue (2006). Gems: their sources, descriptions and identification. Butterworth-Heinemann. p. 566. ISBN 0-7506-5856-8.
| --- | --- |
בקרת זהויות :  GND: 4559252-4  SUDOC: 107947455  VIAF: 249395458   WorldCat (עם VIAF): 249395458 
דיג פנינים במפרץ מנאר, 1926
הכתובת הדו-לשונית מצ'ינקיי

פסל האל תרחונזס־בעל עליו נמצאה הכתובת, כיום במוזיאון הארכאולוגי של אדנה
הכתובת הדו־לשונית מצ'ינֶקֶיי היא כתובת עתיקה הכתובה בפיניקית ובלווית, המתוארכת למחצית השנייה של המאה ה-8 לפנה"ס. הכתובת נחשפה בשנת 1997 ליד הכפר צ'ינֶה (אנ'), כ-30 ק"מ דרומית לאדנה בקיליקיה. הממצא פורסם ותואר לראשונה בשנת 1999, והמהדורה הראשונה של הכתובת פורסמה בשנת 2000. עם השנים נוספו תוספות חשובות לפרשנות הכתובת.
הכתובת חולקת מאפיינים דומים עם כתובת אזתוד מאזתודי (קאראטפה). שתי הכתובות הן כתובות דו־לשוניות פיניקיות־לוויות, העוקבות אחר מלכי אדנה העתיקה מ"בית מופסוס" (המצוין בפיניקית כ"מפש" ובהירוגלפים הלווים כ־muksa), המוכר כמופסוס, מלך קיליקיה במסורות היווניות.
רקע

הממצא שעליו נמצאה הכתובת הוא פסל של אל הסערה תרחונזס עומד על מרכבה רתומה לצמד שוורים, בעל זקן ותסרוקת תלתלים, חובש כובע אלוהי בעל זוג קרניים, עוטה צעיף המשתלשל מכתפו השמאלית ולובש בגד בעל שרוולים קצרים עד מרפקיו. למתניו חגורה רחבה המתחברת לרצועה אלכסונית על גבו. ידיו שלובות ומחזיקות חפץ בלתי־מזוהה, ועל ידו הימנית חורים ששימשו אולי להצמדת חפץ אחר. מעל גבותיו שרידי עופרת של חפץ שהוצמד לשם. הכתובת נכתבה על ידי המלך הידוע בשם Uriakki, Urikki, Uriyikki ו־Urik, בטקסטים אשוריים, המקביל ל-War(a)ika בלווית. השאלה אם זה הוא "אורכ" מכתובת אזתוד (טור א' שורה 2) שנויה במחלוקת. מלך זה היה וסאל של אשור בממלכת קוה. בלווית אזור זה היה ידוע בשם 'חִיַוַ'.
בכתובת מונומנטלית זאת התייחס המלך למערכת היחסים בין ממלכתו לשליטיו האשורים. כמו כן, בגרסה הפיניקית של הכתובת, המלך טוען שבנה 15 מבצרים בממלכתו. בגרסה הלווית של אותה כתובת, אותו משפט מתפרש בצורה שגויה כהתייחסות להרס מבצרים.
בכתובת מתבטא היחס הקרוב בין המלך אוריכי לאדוניו האשורים.
הכתובות > הכתובת הפיניקית

הכתובת הפיניקית המקורית היא:
אנכ ו[ר(י)כ בן -----?]

אשפח מפש [מלכ דננים?]

הברכ בעל אש [ירחבת]

בת ארץ עמק [אדן בעבר]

בעל ובעבר א[לם ופע]

ל אנכ אפ סס [על סס (ו)מ]

חנת על מחנת ומלך [אשר ו]

כל בת אשר כנ לי לאב [ול]

אם ודננים ואשרים

כנ לבת אחד ובנ אנכ חמי[ת]

במצא שמש שמנת ||| ||| || ובמ

בא שמש שבעת ||| ||| | וכנ 10 ||| ||

ובמק[מ ----]שורכ/ב

כ/ר-א-ב/ח------?

–––––––––––––––––––

מית ויר.------ה/רת

אצמ ישבת ש[ם-?]כ/נ בעל

כר שתק ישע שבע ו[כל?]נעם

אל מלך הא ואף בנ/מ[?]ל[--]נ הא
משמעותה היא: "אנכי ו[ריכ בן...] ממשפחת מפש [מלך הדננים?] ברוך־בעל, אשר [הרחבתי] בית ארץ עמק [אדן בעבור] בעל ובעבור הא[לים ופע]ל אנכי גם סוס [על סוס ומ]חנה על מחנה. ומלך [אשור ו]כל בית אשור היו לי לאב [ול]אם, והדננים והאשורים היו לבית אחד. ובנה אנכי מצודו[ת], במוצא שמש שמונה 8 ובמבוא שמש שבע 7, והיו 15 (יחד). ובמק[ומות...] (אלה אשר) נלחצו הושבתי ש[ם...] בעל־כר שלווה, ישע, שובע ו[כל?] נועם לְמלך זה, ואף ב[...]". האל "בעל כר" מופיע גם על כתובת מלארטס (אנ') (KAI 287) ועל כד שיש מצידון.
הכתובות > הכתובת הלווית

הכתובת הלווית היא תרגום כמעט מוחלט ומדויק של הכתובת הפיניקית. שם האל המקביל לבעל הוא תרחונזס.
קטעי הכתובת הלווית על בסיס הפסל
מונחים בכתובת

בכתובת הלווית נזכר המונח "חִיַוִ", המקשר בין המונח "אַחִיַוַ", שהוא גלגול של אכאים, למונח קוה, שכן חֿ אנטולית מבוטאת לעיתים בשפות שמיות כק'. ייתכן שהשם התגלגל גם לחוי המקראי. המונח המקביל בכתובת הפיניקית הוא "דננים".
כמו השמטת ה"אַ" התחילית ב"(אַ)חִיַוַ", כך גם במונח "אשור" הושמטה בכתובת הלווית ה"אַ" התחילית, והשם נכתב "sura" במקום "asura" במקום בו המונח הפיניקי המקביל הוא "אשֻר". יש הרואים במונח זה מקור לקיצור השם אשור לסוריה. עוד בעת העתיקה, הרודוטוס כתב שמקור השם "סוריה" בשם "אשור".
הן בכתובת הפיניקית והן בכתובת הלווית מוזכר "מפש/מֻכַּסַ" (במעתק פ־כ המוכר בין לווית לשפות שמיות), הנזכר גם בשתי השפות בכתובת אזתוד. המונח מתקשר עם מופסוס היווני.
ראו גם

כתובת אזתוד
קוה (ממלכה עתיקה)
רשימת כתובות כנעניות וארמיות
הערות שוליים

↑  İpek, Tosun & Tekoğlu 1999, p. 173–188.
↑  Tekoğlu et al. 2000, p. 961–1007.
↑  Lanfranchi 2007, p. 186-195.
↑  Payne 2012, p. 42–44.
↑  Yakubovich 2015a, p. 40-44.
↑  Hawkins 2017, p. 211-216.
↑  זינגר, "הכתובת והשלכותיה", עמ' 147
↑  Tadmor & Yamada 2011, p. 38.
↑  Tadmor & Yamada 2011, p. 47.
↑  Tadmor & Yamada 2011, p. 70, 77.
↑  Tadmor & Yamada 2011, p. 87, 122.
1 2 3 4 5  זינגר, "הכתובת והשלכותיה", עמ' 149
↑  Simon 2014, p. 91–103.
↑  Bryce 2016, p. 70.
1 2  Bryce 2012, p. 156.
↑  Yakubovich 2015a, p. 46.
↑  Tekoğlu et al. 2000, p. 994.
1 2  זינגר, "הכתובת והשלכותיה", עמ' 148
1 2  זינגר, "הכתובת והשלכותיה", עמ' 147–148
↑  ניתן למצוא את תעתיק הכתובת הלווית המקורית לאותיות לטיניות ותרגומה לצרפתית אצל Tekoğlu et al. 2000, pp. 968–972; וכן אצל Yakubovich 2015a, pp. 40–41, עם השלמות מעט שונות.
↑  Rollinger 2006a, p. 72-82.
↑  Rollinger 2006b, p. 283-287.
↑  הרודוטוס, היסטוריות, 7.63 (ראו במקור היווני ובתרגום לעברית)
↑  זינגר, "הכתובת והשלכותיה", עמ' 150
הכתובת הפיניקית
TV3 (Viasat)

| --- | --- |

 פרטי הערוץ
 תאריך השקה:  31 בדצמבר 1987
 בעלות:  Modern Times Group
TV3 הוא מותג המשמש את ערוצי הדגל של Viasat, המשודרים בסקנדינביה, המדינות הבלטיות, הונגריה ופינלנד. ערוץ הטלוויזיה הראשון תחת השם TV3 הושק בערב השנה האזרחית ב-31 בדצמבר 1987, ושבר את מונופול שידורי הטלוויזיה בסקנדינביה.
TV3 משדר ב-6 ערוצים נפרדים במדינות שונות ברחבי אירופה, ובכל אחד חלק מהשידורים מוקדשים לתוכן מקומי ותיעודי המופק בשפות שונות. כל הערוצים משודרים ממערב דרייטון בממלכה המאוחדת. פירוש הדבר כי Viasat יכולה לעקוף את כללי הפיקוח המחמירים החלים במדינות סקנדינביה בנוגע לפרסומות, ובמיוחד בפרסומות לילדים, ובעצירת תוכניות לטובת הפסקות פרסומות ('ברייקים').
מדינות בהן משודרת גרסה של TV3

בתחילה, היה ערוץ כלל סקנדינבי אחד, אך ערוצים נפרדים לדנמרק ונורווגיה הושקו במהרה, כך שכיום קיים ערוץ TV3 לכל מדינה. במהלך שנות ה-90 TV3 התרחבה לכדי שידור גרסאות גם במדינות הבלטיות. למרות שקיימים ערוצים שאינם נקראים TV3, הם כולם דומים מבחינת המודל שלהם.
מדינות בהן משודרת גרסה של TV3 > הערוצים המשתמשים במותג TV3

TV3 שוודיה
TV3 נורווגיה
TV3 דנמרק
TV3 אסטוניה
TV3 ליטא
TV3 אסטוניה
TV3 לטביה
TV3 סלובניה
Viasat 3 הונגריה
ראו גם

TV6 שוודיה
TV6 נורווגיה
TV3 Puls
Screen Australia

| --- | --- |

 נתונים כלליים
 סוג:  חברה ממשלתית
 תקופת הפעילות:  1 ביולי 2008 – הווה (16 שנים) 
 מיקום המטה:  סידני 
 עובדים:  101 
  
 www.screenaustralia.gov.au
 
Screen Australia היא סוכנות רשמית שהקימה הממשלה הפדרלית של אוסטרליה, עבור קידום תעשיית הקולנוע והטלוויזיה האוסטרלית. הגוף הוקם בשנת 2008 מכח החוק 'Screen Australia Act 2008'. הסוכנות תומכת בפיתוח, הפקה, קידום והפצה של הסיפור האוסטרלי, ובתיעוד התוכן הקולנועי שנוצר במדינה.
היסטוריה ותפקידים

ב-2008 נחקק החוק 'Screen Australia Act 2008' המספק מידע ופרטים אודות המטרות, האמצעים והסמכויות של הסוכנות. על פי החוק, תפקידי הגוף הם:
(a) תמיכה וקידום של פיתוח יצירות מקוריות מאד, חדשניות, ויציבות מסחריות בתעשיית המסך האוסטרלית.
(b) תמיכה או התערבות ב:
(i) פיתוח, הפקה, קידום והפצה של תוכניות אוסטרליות
(ii) הבטחת גישה לתוכניות אוסטרליות ואחרות
(c) תמיכה וקידום של פיתוח תרבות המסך (screen culture) באוסטרליה
(d) לקיחת אחריות על כל תפקיד אחר שיוטל עליו בחוק
ב-1 ביולי 2008 אוחדו הגופים Australian Film Commission ,(אנ') Film Finance Corporation Australia (אנ') ו-Film Australia Limited (אנ') לגוף אחד בשם Screen Australia.
שירותים והנהלה

הסוכנות משקיעה ישירות בסרטים, טלוויזיה, כותרים אינטרנטיים, ומשחקים אוסטרליים, ומציעה מספר תוכניות מימון ליוצרים אוסטרליים מותאמות תחומים, דרך המחלקהScreen' Australia’s First Nations Department'. לגוף גם מחלקה ילידית בשם 'Screen Australia's Indigenous Department', התומכת ביוצרים אבוריג'ינים ותושבי מצר טורוס, והמימון דרכה ניתן רק במקרה בו יש בפרויקט המבוקש תפקיד מפתח (כמו במאי, יוצר או מפיק) אותו מאייש אדם ממוצא אבוריג'יני או ממצר טורוס.
הסוכנות מייצגת את תעשיית המסך האוסטרלית ברחבי העולם, כולל בשווקים, פרסים גדולים ופסטיבלים. הגוף עוקב אחר בריאות תעשיית המסך האוסטרלית, בהתבסס על מאגר המידע החופשי שבנה "The Screen Guide" המכיל מידע כמו צוות, יוצרים, חברות הפקה, סוכני מכירות, פרסים, ועוד, הנוגעים לכותרי-מסך אוסטרליים (קולנוע, טלוויזיה, משחקי מחשב). על פי הסוכנות, צוותה "מנסה לכלול את כל הכותרים הארציים שהופקו"
הסוכנות מפעילה גם את האתר "ScreenNews", המספק כתבות, מקורות מידע חופשיים בנושאי תעשיית המסך האוסטרלית.
נכון ל-2023, המנכ"ל של Screen Australia הוא גרים מייסון, וראש תחום התוכן היא גריין ברנסדון. יו"ר הדירקטוריון של הגוף הוא ניקולס מור.
הערות שוליים

1 2  Screen Australia Act 2008 באתר הרשם המשפטי הפדרלי, ממשלת אוסטרליה.
1 2  Who we are - About us, Screen Australia (באנגלית)
↑  What we do - About us, Screen Australia (באנגלית)
↑  Screen Australia Act 2008, חלק 2, סעיף 6, באתר Federal Register of Legislation
↑  Starting in the industry - Funding and Support, Screen Australia (באנגלית)
↑  Keast, J. (2018) ‘Screen Australia’s Indigenous Department turns 25’, Inside Film. Glebe, NSW, Australia: Intermedia Group, The, (183), pp. 11–13.
↑  What is The Screen Guide? - The Screen Guide, Screen Australia (באנגלית)
↑  The Screen Guide, Screen Australia (באנגלית)
↑  What we do - About us, Screen Australia (באנגלית)
↑  Screen News, Screen Australia (באנגלית)
↑  Management - Who we are - About us, Screen Australia (באנגלית)
↑  Board - Who we are - About us, Screen Australia (באנגלית)
| --- | --- |
בקרת זהויות :  NLI: 987007402567105171  CiNii: DA18697972  ISNI: 0000 0004 0383 107X  LCCN: no2010015552  VIAF: 133057521   WorldCat (עם VIAF): 133057521
Freeform

| --- | --- |

 פרטי הערוץ
 מדינה:  ארצות הברית
 קטגוריה:  בידור, טלוויזיה, סרטים
 תאריך השקה:  29 באפריל 1977   (כ-CBN Satellite Service) 1 באוגוסט 1988   (כ-The CBN Family Channel) 15 בספטמבר 1990   (כ-The Family Channel) 14 באוגוסט 1998   (כ-Fox Family Channel) 10 בנובמבר 2001   (כ-ABC Family)  12 בינואר 2016   (כ-Freeform)
 בעלות:  .Freeform Worldwide Inc   (חברת וולט דיסני)
 שפה:  אנגלית
 משרד ראשי:  ברבנק, קליפורניה
 שיטת שידור:  NTSC   HDTV
 
 http://www.abcfamily.com/
סמליל הערוץ בשמו הקודם (שימש בין 2003 לינואר 2016)
Freeform (בעבר נקרא ABC Family) הוא ערוץ טלוויזיה אמריקאי, המשודר בכבלים בבעלות חברת וולט דיסני ורשת ABC. הערוץ מתמקד בתוכניות לכל המשפחה ומפיק סדרות טלוויזיה וסרטי טלוויזיה מקוריים.
היסטוריה

הערוץ עלה לאוויר לראשונה בשנת 1977 בשם "CBN Satellite Service" שהיה חלק מרשת טלוויזיה שמשדרת תוכני דת נוצריים בארצות הברית. ב-1988 שונה שם הערוץ ל-"The CBN Family Channel" כדי לתאר את אופי הערוץ כמתאים למשפחה.
בשנות ה-90, הערוץ הפך לרווחי מדי לחברת CBN, שמציגה את עצמה כחברה ללא כוונת רווח, והעבירה אותו לחברת ABC ששינתה את שם הערוץ פעם נוספת ל-"The Family Channel" (ערוץ המשפחה).
בשנת 1998 נקנה הערוץ על ידי חברת פוקס המאה ה-20 ושמו שונה ל-"Fox Family Channel". הערוץ פנה יותר לילדים צעירים ויותר סדרות אנימציה התווספו ללוח השידורים של הערוץ. כשפוקס קנו את הערוץ ב-1997 הוא היה מדורג במקום ה-10 בין ערוצי הכבלים אך לאחר המיתוג המחודש ירד למקום ה-17.
פוקס מכרו את הערוץ לדיסני תמורת 2.9 מיליון דולר בסוף 2001 והערוץ שינה את שמו פעם נוספת ל-"ABC Family". לאחר מכן הערוץ החל לשדר סדרות ותוכניות טלוויזיה ששודרו בעבר ב-ABC שלא היו להם זכויות לסינדיקציה.
ב-2006 הערוץ ערך מיתוג מחדש שכלל סלוגן בשם "A new kind of family" ("סוג חדש של משפחה") ומפיק סדרות מתוסרטות מקוריות. ב-2008 שבר הערוץ את שיאי הצפייה שלו עם שידור הסדרה "קייל XY" שמהר מאוד נשברו שוב עם עליית הסדרה "חייה הסודיים של נערה אמריקאית". בנוסף להפקת סדרות כמו "בייבי דאדי", הערוץ מפיק סרטי טלוויזיה מקוריים שזוכים להצלחה יחסית כמו "עוד סיפור סינדרלה" – סרט ההמשך ל"סיפור סינדרלה".
אופי הערוץ

בדומה לרשת The CW הערוץ מתמקד בקהל יעד של צעירים בגילאי 18–34, פלח שוק שנחשב לרווחי ביותר בעיני המפרסמים. הערוץ בבעלות חברת דיסני העולמית. הערוץ משדר סדרות בהפקת מקור, סדרות דרמה, מדע בדיוני וקומדיה. הערוץ גם משדר סרטי טלוויזיה בהפקת מקור המיועדים לנוער.
בכל סדרות הערוץ קיימת גישה ליברלית כלפי להטבי"ם, בסדרות הדגל של הערוץ, בשקרניות קטנות בהווה, יש דמות מרכזית של נערה לסבית. ובסדרה קייל המסתורי בעבר, בעונה השנייה קייל ואחותו נלחמו על הזכות של זוגות חד מיניים להשתתף בנשף הבית ספרי בתיכון.
בניגוד לרשתות הטלוויזיה הארציות או ערוצי הכבלים, הערוץ משדר את סדרות המקור בפורמט שונה. החלק הראשון של העונה משודר ברצף ולאחר מכן הסדרה יוצאת להפסקה של 4 עד 6 חודשים וחוזרת לשדר עד סוף העונה, בדרך כלל בחודשי הקיץ.
מבנה השידור, 10 פרקים בעונת הקיץ, ו-12 פרקים בחורף נועד כדי ליצור לסדרות קהל בסיס שיחזור לצפות בסדרות בעונת החורף, לאחר שהרשתות הגדולות חוזרות עם הסדרות שלהן, כך לסדרות נוצר קהל בסיס, אך הפגרה בת הארבעה חודשים בעונות הראשונות: ספטמבר-ינואר, וחצי שנה בעונות הבאות: ספטמבר-מרץ, פוגעת ברייטינג ולכן מובילה לביטול סדרות באמצע העונות, כמו שקרה לסדרה קייל XY, שבוטלה לאחר 10 פרקים של העונה השלישית עם סוף פתוח.
הערוץ משדר גם תוכני דת נוצריים, שריד מתקופת הבעלות של CBN, בשעות הבוקר המוקדמות וגם תוכן שיווקי במבנה ה-infomercial בשעות הלילה המאוחרות.
סדרות > סדרות בולטות ששודרו בעבר

הבית המעופף (1982–1987)
סופרבוק (1982–1990)
משפחת רובינסון השווייצרית ‏(1982–83, 1989–92)
חץ וקשת (1987–1990)
קאטס והכלב ‏(1988–1993)
צמד לעניין ‏(1990)
מדלן ‏(1993)
וולטר מלון ‏(1998–1999)
גן עדן לכלבים ‏(1998–1999)
נזק ‏(1998–2002)
הוויגלס ‏(1999–2000)
פאוור ריינג'רס כוח הסערה ‏(2002)
פאוור ריינג'רס סופת הנינג'ה ‏(2003)
פאוור ריינג'רס עוצמת הדינוזאור ‏(2004)
פאוור ריינג'רס כוח דלתא בחלל ‏(2005)
אנשים יפים ‏(2005–2006)
של מי השורה הזאת בכלל? ‏(2005–2007)
פלקון ביץ' ‏(2006–2007)
קייל XY ‏(2006–2009)
גריק (2007–2011)
סודות ההתבגרות (2008–2013)
10 דברים שאני שונאת אצלך (2009–2010)
שקרניות קטנות (2010–2017)
הוחלפו בלידתן (2011–2017)
משחק השקרים (2011–2013)
בייבי דאדי (2012–2017)
משפחת פוסטר (2013–2018)
רייבנסווד (2013–2014)
ציידי הצללים (2016–2019)
עושות כותרות (2017–2021)
סירנה (2018–2020)
גלימה ופגיון (2018–2019)
בוגרת-כזה (2018–2024)
שקרניות קטנות: הפרפקציוניסטיות (2019)
צרות טובות (2019–2024)
הכל יהיה בסדר (2020–2021)
מולדת: פורט סאלם (2020–2022)
קיץ אכזרי (2021–2023)
רווקה שיכורה (2022–2023)
הכל זבל (2022)
העין הפקוחה (2023)
לשבח את פיטי (2023)
סרטי מקור בולטים

2007: בלופר
2008: דמיין את זה
2008: עוד סיפור סינדרלה
2012: שכחו אותי בבית 5
2012: סיפור סינדרלה: היה היה שיר
2016: סיפור סינדרלה: אם הנעל מתאימה
2020: כשהארי פגש את סם
סמליל הערוץ הקודם (שימש בין 12 בינואר 2016 ל-17 בינואר 2018)
It's Only a Paper Moon (מסע בין כוכבים: חלל עמוק 9)

| פרק מ"מסע בין כוכבים: חלל עמוק 9" |
| --- | --- |
 קוד הפקה:  560 
 תאריך שידור מקורי:  30 בדצמבר 1998 
 אורך:  45 דק' 
 שפה:  אנגלית 
 תסריט:  רונלד ד. מור
 הפקה:  560
 בימוי:  אנסון ויליאמס 
 דף הפרק ב-IMDb
 
"It's Only a Paper Moon" (בתרגום חופשי: "זה רק ירח נייר") הוא הפרק ה-160 של סדרת הטלוויזיה מסע בין כוכבים: חלל עמוק 9 והפרק העשירי של העונה השביעית. הפרק בבימויו של אנסון ויליאמס, נכתב על ידי רונלד ד. מור ומבוסס על סיפור מאת דייוויד מאק וג'ון ג'יי אורדובר, שכתבו בעבר את הפרק "Starship Down" מעונה 4.
הסדרה מתרחשת במאה ה-24, ועוקבת אחר הרפתקאותיו של הצוות של תחנת החלל חלל עמוק 9. העונות המאוחרות של הסדרה עוקבות אחר מלחמה בין פדרציית הכוכבים המאוחדת לבין אימפריה הידועה בשם הדומיניון. פרק זה מתרכז בהולודק, טכנולוגיה בדיונית המשתמשת בהולוגרמות כדי ליצור הדמיות של סביבות. בפרק זה, נוג הצעיר, הסובל מהפרעת דחק פוסט־טראומטית ומכאבי פנטום בעקבות אובדן רגלו בפרק הקודם "The Siege of AR-558", מתמודד על ידי נסיגה מהעולם כדי לחיות בסימולציית הולודק המדמה בר- מסעדה בלאס וגאס של שנות ה-60.
עלילה

לאחר שרגלו נקטעת ומוחלפת לאחר פציעה בקרב שמתואר בפרק "the Siege of AR-558", ולאחר שבועות של שיקום, נוג חוזר לחלל עמוק 9. הוא סובל מפלשבקים מהקרב וחש כאב ברגלו החדשה. הוא מתבודד במגוריו, ישן רוב היום ומאזין שוב ושוב להקלטה של "I'll Be Seeing You" בביצועו של הזמר ההולוגרפי ויק פונטיין, שהושמעה כדי לשמור על מורל הצוות במוצב AR-558. נוג מרגיש צורך להשתמש במקל הליכה אף על פי שרופאיו לא מוצאים כל סיבה לכך, והדבר גורם לו עצב רב.
כשלג'ייק, שותפו לדירה של נוג, נמאס מההתנהגותו, נוג מבקר את ויק בהולודק. לאחר ששמע את ויק מבצע את השיר בכל עיבוד שהוא מכיר, נוג מבקש מויק לאפשר לו לשהות בסוויטת המלון (המדומה) שלו למשך הלילה. נוג מחליט להישאר לטווח ארוך בסימולציה של לאס וגאס ב-1962, ואף על פי שמשפחתו של נוג לא תומכת בדרך התמודדות זו, יועצת התחנה אזרי דקס מסכימה לרעיון ורוצה לראות לאן הוא מוביל.
ויק ונוג מתחברים במהירות, אך חיבור זה בא על חשבון יחסיו של נוג עם חבריו ועם משפחתו. הוא נקלע לריב עם ג'ייק, והפגישה עם אביו רום ועם אימו החורגת ליטה היא קצרה ומביכה. העובדה שהתוכנית שלו פועלת במשך כל היום פירושה שוויק, בפעם הראשונה, צריך "לחיות" חיים מלאים - הוא ישן, אוכל, מתרועע עם חברים ומנהל את העסק שלו. נוג, בהיותו פרנגי שמכיר היטב את תחום העסקים והכלכלה, עוזר לוויק לנהל את חשבונותיו ואף ממליץ לו להרחיב את עסקיו. השניים מתכננים לבנות קזינו חדש, וככל שנוג נעשה יותר בטוח בעצמו, הוא מסתמך פחות ופחות על מקל ההליכה שלו.
דקס, שמתרשמת מההשתפרות במצבו של נוג, מזכיר לו שהוא יצטרך לעזוב את ההולודק בקרוב. ויק ונוג נהנו כל כך עד ששכחו שנוג נמצא שם רק לשם שיקום. ויק דוחף את נוג לעזוב את ההולודק, וכשהוא מסרב ויק מכבה את התוכנית שלו, ומאלץ את נוג לחזור לעולם האמיתי. נוג מנסה להפעיל מחדש את ההולודק, אבל ראש אגף המבצעים של התחנה, מיילס אובריאן, אומר לנוג שוויק הוא הולוגרמה חכמה שיכולה לנעול את תוכניתה ולא לפתוח אותה ומזכיר לנוג שכולם מתגעגעים אליו. ויק מופיע, ונוג מודה לבסוף בטראומה הרגשית שגרמה פציעתו ובפחד שלו ממוות. ויק טוען שאם הוא יישאר בסוויטה, הוא עדיין ימות, "לא בבת אחת, אלא לאט לאט". נוג חוזר לתפקיד מוגבל בתחנה אך מארגן שהתוכנית של ויק תישאר פועלת כל הזמן, כדי להחזיר טובה ולתת לוויק הזדמנות לחיות חיים "אמיתיים".
הפקה

מקור שמו של הפרק הוא בשיר בעל אותו השם משנת 1933.
הפרק נכתב בתחילה על ידי דייוויד מאק וג'ון ג'יי אורדובר. בתחילה הם הציגו את הפרק בשם "Everybody Comes to Quark's" ומכרו אותו לצד מה שיהפוך מאוחר יותר לפרק "Starship Down" מעונה 4. הפרק המקורי התרחש כולו בבר של קווארק, ועקב אחר שלושה קווי עלילה נפרדים. העלילה "קפצה קצת בחדר הכתיבה במשך כמה שנים", לפני שהוחלט שהיא תעקוב אחרי אובדן רגלו של נוג בתוך תוכנית ההולודק של ויק. מאק ואורדובר נשכרו כדי לשכתב את הסיפור וכדי לתת את הדעת על השינויים הללו, ורונלד ד' מור השלים את השכתוב. מור הסיר את קווי הסיפור השני והשלישי כיוון שהוא חש שהם מפריעים להשפעה הדרמטית של עלילתו של נוג. קית' דקנדידו, חבר קרוב של מאק ושל אורדובר, ציין בצפייה החוזרת שלו בפרק זה ב-2016 שהוא היה מאוכזב קלות מכך שנשאר כל כך מעט מהעלילה המקורית, וכתב ש"יש במקור כמה פנינים שהעולם פספס".
ההעדפה של ויק ונוג בפרק לראות את הסרט "המחפשים" על פני הסרט "שיין" היא בדיחה קטנה, שכן בסרט "המחפשים" שיחק ג'פרי האנטר, שגילם את קפטן כריסטופר פייק בפרק הפיילוט הראשון של הסדרה "מסע בין כוכבים: הסדרה המקורית", "The Cage".
ויק מבצע ארבעה שירים בפרק זה: "I'll Be Seeing You" (שהופיע גם ב"The Siege of AR-558"), "Just in Time", "I've Got the World on a String", ו"It's Only a Paper Moon".
קבלה

ארון אייזנברג, שגילם את נוג, תיאר את הפרק הזה כפרק החביב עליו. הוא ציין במספר ראיונות כי לאחר שידור הפרק, לוחמים שנפצעו בקרב וארגוני תמיכה בחיילים יצרו קשר איתו ושיבחו אותו על המשחק האמין שלו בהצגת הטראומה הפסיכולוגית של פציעה קשה בקרב ושל אובדן איבר כתוצאה מכך, טראומה שלעיתים קרובות נמשכת זמן רב יותר מהפגיעה הפיזית עצמה.
בשנת 2012, "Den of Geek" דירג את הפרק כשלישי הטוב ביותר של מסע בין כוכבים: חלל עמוק 9.
קית' דקנדידו, מהאתר Tor.com, הגדיר את הפרק כמעולה, וכתב שהוא "הוכחה לכוח של אנסמבל הדמויות בחלל עמוק 9, כך שאפילו פרק שמככבות בו שתי דמויות משניות יכול להפוך לאחד הפרקים המרתקים ביותר של התוכנית". הוא נתן לפרק דירוג של 9 מתוך 10, והוריד נקודה בשל חוסר העזרה של אזרי דקס כיועצת, ובגלל כמות החומר שהורד מהעלילה המקורית. לעומת זאת, זאק הנדלן מאתר "The A.V. Club" לא אהב את ההשלכות של התודעה של ויק שלא נחקרו כראוי, במיוחד כשהפרק הציג אותו באופן משמעותי יותר מפרקים קודמים. הוא גם ציין שלא אהב שהפרעת הדחק הפוסט-טראומטית של נוג נפתרה בפרק אחד. הנדלן ציין כיצד להפרעת הדחק הפוסט-טראומטית של נוג "יש כמה קצוות אמיתיים, וכמה היבטים שצריכים להיות מוכרים לכל מי שסבל מתקופת דיכאון קשה". הוא שיבח את משחקו של ארון אייזנברג והתייחס לייעוץ של אזרי כ"לא נורא". אמנם הוא ייחל לכך שהכותבים לא "ייקחו את הדרך הקלה, בסופו של דבר, של תוכנת המחשב הקסומה שיודעת הכל", אבל הוא מצא את הסוף (בו נוג משאיר את התוכנית של ויק פועלת כל הזמן) "מתוק".
מדריך צפיית בינג' לשנת 2015 של מסע בין כוכבים: חלל עמוק 9, מאת הירחון "WIRED" המליץ לא לדלג על הפרק החיוני הזה.
בשנת 2016, אתר "SyFy" דירג פרק זה כפרק ההולודק הרביעי הטוב ביותר בזיכיון של מסע בין כוכבים.
בשנת 2016, הHollywood Reporter דירג את הפרק הזה בתור ה-14 הטוב ביותר של מסע בין כוכבים: חלל עמוק 9. הם דירגו את הפרק בתור הפרק ה-56 הטוב ביותר מבין כל פרקי מסע בין כוכבים עד לזמן הדירוג.
בשנת 2019, אתר "CBR" דירג את הפרק כ-8 הטוב ביותר בנושא ההולודק בכל פרקי הזיכיון של מסע בין כוכבים עד לאותה תקופה.
בשנת 2019, אתר "Comicbook.com" דירג את "It's Only a Paper Moon" כפרק השישי הטוב ביותר של מסע בין כוכבים: חלל עמוק 9.
עם מותו של השחקן ארון אייזנברג ב-2019, אתר "Screen Rant" דירג את "It's Only a Paper Moon" כפרק הטוב ביותר בהשתתפות דמותו של נוג. המבקרת סטפני מרסו כתבה, "לראות את נוג מתמודד עם רגשותיו ועם הטראומה מהמלחמה ומצי הכוכבים הייתה עוצמתית ומעוררת השראה" ומצאה שהנרטיב "מכבד" את אובדנה של הדמות.